kardosdrur/scandi-wiki huggingface dataset:
Johan Borup

Johan Jacob Nansen Borup (født 1. juni 1853 i Sorø, død 20. februar 1946 i Jægersborg) var en dansk teolog og grundlægger af Borups Højskole, som han var forstander for i en årrække.

Borup dimitterede i 1868 fra Sorø Akademi og blev i 1871 student fra Haderslev Katedralskole. Han blev cand.theol. i 1877, men var tiltrukket af lærergerningen. Gennem flere år forsøgte han at åbne en højskole i København, hvilket lykkedes i 1891, da Borups Læreanstalt blev etableret i Ny Rosenborg ved Jarmers Tårn i 1885. I 1926 flyttede skolen ind i Frijs Palæ ved Frederiksholms Kanal. 

Borup er begravet på Gentofte Kirkegård.

I 2016 tog Borups Højskole navnet Johan Borups Højskole i forbindelse med højskolens 125 års jubilæum.

Eksterne henvisninger 
 

 Om Johan Borup på Gentofte Kirkegårds hjemmeside
 Fokusartikel fra Det Kongelige Bibliotek om Johan Borup og Borups Sangbog 

Teologer fra Danmark
Skolefolk fra Danmark
Folkehøjskoleforstandere fra Danmark
Danskere i 1800-tallet
Danskere i 1900-tallet
Socialdemokratiska Studentförbundet

Socialdemokratiska studentförbundet (s-studenter) blev etableret i 1990. Det er en svensk studenterorganisation, tilknyttet Socialdemokraterna. Organisationen har omkring 1000 medlemmer fordelt på 20 foreninger og grupper. Medlemmerne er studerende ved universitetet, højskoler og folkehøjskoler.

S-studenter kan sammenlignes med Frit Forum i Danmark. S-studenter er organiseret i afdelinger – kaldet Klubbar – i de større svenske byer. De har et centralt koordination under SSU, den svenske pendant til DSU.

Historie 

Allerede i 1931 blev forgængeren Sveriges socialdemokratiska studentförbund etableret. Efter storhedstiden i 1950erne og 60erne, blev Sveriges socialdemokratiska studentförbund ligesom Frit Forum ramt af studenteroprøret i 1968 og radikaliseringen blandt de studerende. Organisationens afdelinger orienterede sig i stedet mod kommunismen, og brød op. I 1970 nedlagde man organisationen, og de resterende foreninger blev underlagt SSU.

Indtil 1990 forblev afdelingerne under SSU, under navnet Sveriges socialdemokratiska högskoleföreningar, men i 1990 genstartedes det socialdemokratiske studenterforbund.

Organisationen udgiver tidsskriftet Libertas ("Frihed").

Klubbar

Ekstern henvisning 
 Socialdemokratiska Studentförbundets hjemmeside
 Socialdemokratiska Studentförbundets historie 

Studenterorganisationer
Organisationer fra Sverige
Arbejderbevægelsen
Etableret i 1990
Jacob Drejer

Jacob Hansen Drejer (1. maj 1743 i Odense – 1. juli 1813 i København) var institutbestyrer. I Odense var hans forældre var farver Hans Peter Dreyer og Deliana Lund, og dimitteredes fra sin fødebys skole 1759. Som gammel student oprettede han 1791 i Admiralgade i København et undervisningsinstitut, som dog aldrig havde mere end nogle og tyve elever, underviste af ham selv, hans datter og to lærere. Det er imidlertid ikke for skolens skyld, hans navn mindes; men fordi han er stifter af Københavns ældste og mest ansete klub (stiftet i november 1775). Den bestod fra begyndelsen kun af 16 af Drejer personlige venner og bekendte, men blev senere stærkt udvidet; 10 år efter oprettelsen optoges således på én gang 50 nye medlemmer, og begæret efter at blive indlemmet var stadig stort. Drejers Klub blev efterhånden samlingsstedet for nationens ypperste, embedsmænd, lærde, skønånder, særlig på den ugentlige "Koncertaften"; men ved århundredets udgang havde den allerede overlevet sin egentlige glansperiode, og efter forskellige sammensmeltninger havnede den til sidst i Kongens Klub. Drejer døde i København efter få dages sygdom 1. juli 1813 og efterlod som enke Frederikke Amalie født Ebsen (d. 1818).

Han er begravet på Assistens Kirkegård. Hans silhouet er klippet af C. Limprecht.

Personer fra Odense
Danskere i 1700-tallet
Danskere i 1800-tallet
Lærere fra Danmark
Personer i Dansk Biografisk Leksikon
Passengers (film)

Passengers er en amerikansk spændingsfilm fra 2008, skrevet af Ronnie Christensen og instrueret af Rodrigo García. Filmen udkom på dvd i Danmark 24. februar 2009.

Handling 

Claire Summers er en ung terapeut og bliver sat på opgaven, at hjælpe de fem overlevende mennesker efter et flystyrt. Én af dem, Eric, fortrækker, ikke at blive behandlet som en patient, så Claire bliver tvunget til at tage ud til ham og snakke. Men der begynder at ske noget mærkeligt. Efter at passagerene begynder at kunne huske at der skete en eksplosion på flyet, forsvinder de én af gangen. Nu synes Claire at der sker noget mærkeligt, og er opsat på at finde ud af hvad.

Medvirkende 

 Anne Hathaway – Claire Summers
 Patrick Wilson – Eric
 Andre Braugher – Perry
 Dianne Wiest – Toni
 David Morse – Arkin
 Ryan Robbins – Dean
 Clea DuVall – Shannon
 Don Thompson – Norman
 Chelah Horsdal – Janice

Eksterne henvisninger 
 

Amerikanske film fra 2008
Thrillerfilm fra USA
Anthony Dod Mantle

Anthony Dod Mantle (født 1955) er en britisk Oscarvindende filmfotograf. Han har været fotograf på flere af Lars von Trier og Thomas Vinterbergs film og er bosiddende i København. Han vandt en Oscar i 2009 for sit arbejde med filmen Slumdog Millionaire.

Udvalgt filmografi 
 Kajs fødselsdag (1990)
 Menneskedyret (1995)
 Festen (1998)
 Julien Donkey-Boy (1999)
 28 dage senere (2002)
 Dogville (2003)
 Millions (2004)
 Dear Wendy (2005)
 Manderlay (2005)
 The Last King of Scotland (2006)
 Slumdog Millionaire (2008) 
 Antichrist (2009)
 127 Hours (2010)

Eksterne henvisninger 
 
 

Filmfotografer
Oscar for bedste fotografering
Filmfolk fra Storbritannien
Friluftsbadet Badesøen

Friluftsbadet Badesøen er et friluftsbad i Herstedvester i Albertslund Kommune, der åbnede for første gang den 23. juni 1973, og som blev gennemrenoveret i 1997, hvor man bl.a. tilføjede to store vandrutsjebaner. Yderligere en er kommet til siden, så der nu er tre. 

Badesøens karakteristiske, runde bassin er 60 m i diameter. Det har en vandoverflade på 2800 m2 og indeholder 3,6 millioner liter vand. Vanddybden varierer fra 25 cm langs kanten til 380 cm under 1 og 3 meter-vipperne. I børneafdelingerne er vanddybden fra 25 til 80 cm.
Bassinet er inddelt i områder for helt små børn, for børn der ikke kan svømme, og for svømmere. I det store område findes to badebroer, mellem hvilke der findes 50 meter-baner til konkurrencesvømning. Badesøens tre vandrutsjebaner er henholdsvis 60, 43 og 31 m lange. Vandtemperaturen ligger på min. 24 grader. 
 
Hele området er på 5000 m2 og indeholder beachvolleybane, strandboldbane, streetbasketbane, børneområde med soppebassin, hoppepude og legeplads, caféområde, bocciabane, minigolf, sauna, solsenge, fitness- og omklædningsfaciliteter samt store græsarealer. På varme sommerdage besøges Badesøen af op til 3.500 gæster.

I den rekordvarme sommer i 2018 havde Badesøen 121.000 besøgende i løbet af de tre måneder, anlægget havde åbent fra midt i maj til slutningen af august. Det var en kraftig forbedring den indtil da bedste sæson i 2014, hvor der havde været 76.000 gæster.

Kilder 
 Friluftsbade Badesøen 
 Visit Vestegnen - Friluftsbadet Badesøen 
 Badesøen Festival

Noter 

Bygninger, konstruktioner og anlæg i Albertslund
Idrætsanlæg i Danmark
Etableret i 1973
Svømmebade
Tresticklan Nationalpark

Nationalparken Tresticklan er en stor, af mennesker relativt upåvirket naturskov, karakteriseret ved lave og golde fyrretræer, og nåleskovfugle som tjur, urfugl og  hjerpe 
 
Den ligger i den nordvestlige del af Dalsland, mod grænsen til Norge, i Dals-Eds kommun i Västra Götalands län i Sverige.
Højeste punkt hedder Orshöjden.

Området har en relativt artfattig flora. Under navnet  Trestickla-Boksjön er nationalparken siden januar 2005 klassificeret som et  Natura 2000-område.

Eksterne henvisninger 
Naturvårdsverket – Tresticklan 

Nationalparker i Sverige
Västra Götalands län
Tim Wiese

Tim Wiese (født 17. december 1981 i Bergisch Gladbach, Vesttyskland) er en tysk tidligere fodboldspiller, der spillede som målmand. Han repræsenterede blandt andet Fortuna Köln, Kaiserslautern, Werder Bremen samt Hoffenheim.

Med Werder Bremen vandt Wiese i 2009 den tyske pokalturnering.

Landshold 
Wiese blev noteret for seks kampe for Tysklands landshold, som han debuterede for den 19. november 2008 i en kamp mod England. Han deltog ved VM i 2010 i Sydafrika. Han nåede desuden 13 kampe for det tyske U-21 landshold.

Titler 
DFB-Pokal
 2009 med Werder Bremen

Eksterne henvisninger 

 Wieses egen hjemmeside

Fodboldspillere fra Tyskland
Fodboldspillere fra Fortuna Köln
Fodboldspillere fra 1. FC Kaiserslautern
Fodboldspillere fra Werder Bremen
Personer fra Bergisch Gladbach
Fodboldspillere fra TSG 1899 Hoffenheim
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Andreas Hinkel

Andreas Hinkel (født 26. marts 1982 i Backnang, Vesttyskland) er en tidligere tysk fodboldspiller, der sidst spillede for tyske SC Freiburg. Hinkel optrådte i sin karriere også for skotske Celtic F.C., den spanske La Liga-klub Sevilla FC og VfB Stuttgart i Bundesligaen.

Hinkel vandt i sin tid i Sevilla FC både UEFA Cuppen, UEFA Super Cuppen og Copa del Rey. Efter sit skifte til Celtic var han med til at sikre sig det skotske mesterskab med klubben i 2008.

Landshold 
Hinkel står noteret for 21 kampe for Tysklands landshold, som han debuterede for den 30. april 2003 i en kamp mod Serbien og Montenegro. Han var efterfølgende en del af den tyske trup til EM i 2004.

Titler 
Copa del Rey
 2007 med Sevilla FC

UEFA Cup
 2007 med Sevilla FC

UEFA Super Cup
 2007 med Sevilla FC

Skotsk Premier League
 2008 med Celtic FC

Eksterne henvisninger 

 fussballdaten.de spillerinfo
 soccerbase.com spillerinfo 

Fodboldspillere fra Tyskland
Fodboldspillere fra VfB Stuttgart
Fodboldspillere fra Sevilla FC
Fodboldspillere fra Celtic F.C.
Deltagere ved det europæiske mesterskab i fodbold 2004
Vodafone

Vodafone er et verdensomspændende teleselskab med hovedsæde i Newbury, Berkshire, Storbritannien. Det er verdens største mobiloperatør målt på omsætning og har en markedsværdi på 75 mia. pund (august 2008). Selskabet har aktiviteter i 25 lande og har partnere i 42 lande, heriblandt Danmark, hvor det samarbejder med TDC. Flere partnere benytter Vodafone-navnet uden at Vodafone ejer noget af dem. I alt havde Vodafone i 2006 anslået 260 mio. kunder, hvilket gør det til verdens næststørste mobiloperatør efter China Mobile. Vodafone er dobbeltnoteret på London Stock Exchange og New York Stock Exchange.

Historie 

Selskabets historie går tilbage til 1982, hvor Racal Strategic Radio Ltd. vandt en af to licenser til at drive mobiltelefoni i Storbritannien. Vodafone åbnede for de første kunder i 1985. Navnet er et akronym for Voice data fone.

Vodafone købte sig større gennem opkøb af de britiske selskaber Talkland i 1996 og Peoples Phone i 1997. Samme år som overtagelsen af sidstnævnte lanceredes det karakteristiske logo med et citationstegn i en cirkel som symbol på kommunikation. I 1999 overtog selskabet AirTouch Communications og blev dermed medejer af Mannesmann, der ejede Tysklands største mobilnetværk, D2. Vodafone fusionerede i 2000 sin amerikanske virksomhed med Bell Atlantic Corp. til Verizon Wireless. I 2001 indgik Vodafone en aftale med danske TDC, som blev dermed blev Vodafones første partnernetværk.
 
Vodafone er sponsor for en lang række sportsklubber og -hold, bl.a. det engelske landshold i cricket.

Eksterne henvisninger 
 Vodafones internationale hjemmeside

Etableret i 1983
Telekommunikationsvirksomheder fra Storbritannien
Selskaber noteret på NASDAQ
Politiets Sikkerhetstjeneste

Politiets Sikkerhetstjeneste (PST) er det norske politis efterretningstjeneste og således pendanten til det danske Politiets Efterretningstjeneste. PST har cirka 450 ansatte og havde i 2016 et budget på 773,3 millioner norske kroner. Organisatorisk hører tjenesten direkte under Justis- og Politidepartementet. Langt størstedelen af de ansatte arbejder på hovedkontoret i Oslo, men PST har kontorer i alle landets 27 politikredse.

PST blev grundlagt i 1937 som Politiets Overvåkningstjeneste og fik sit nuværende navn i 2002. Tjenesten har til opgave at udføre kontraterrorisme samt kontraspionage, modvirke politisk ekstremisme, forhindre spredning af masseødelæggelsesvåben, udarbejde sikkerhedsråd samt lave analyser og vurderinger af det aktuelle trusselsbillede.

Referencer

Eksterne henvisninger 

 Politiets Sikkerhetstjenestes hjemmeside 

Svenske efterretningstjenester
Etableret i 1937
Organisationer fra Norge
Mijailo Mijailović

Mijailo Mijailović (serbisk: Мијаило Мијаиловић) (født 6. december 1978 i Stockholm, Sverige) er en serbisk-svensk morder, der ved Stockholms Tingsrätt, Svea Hovrätt og Högsta Domstolen er kendt skyldig i drabet på Sveriges daværende udenrigsminister Anna Lindh i stormagasinet Nordiska Kompaniet i det centrale Stockholm 10. september 2003.

Den dengang 24-årige Mijailović blev pågrebebet en fredag morgen cirka to uger efter mordet på Anna Lindh. Samme dag blev en anholdt, som politiet tidligere havde mistænkt, løsladt. Der var tungtvejende beviser for, at Mijailović stod bag drabet, ikke mindst efter de tekniske undersøgelser var afsluttet. 6. januar 2004 erkendte han, at han var Anna Lindhs morder. Rättsmedicinalverket gennemførte en retspsykiatrisk undersøgelse af ham, der blev fremlagt 9. marts, og som viste, at han var tilstrækkelig rask til at afsone en straf. 23. marts 2004 idømtes Mijailo Mijailović fængsel på livstid ved Stockholms tingsrätt. Han ankede dommen til Svea Hovrätt. Hans forsvarer krævede frifindelse med den begrundelse, at hans klient led af en alvorlig psykisk sygdom og således var sindssyg i gerningsøjeblikket. 8. juli idømte Svea Hovrätt ham en behandlingsdom. Mijailović fremførte i sommeren 2004 krav om af afsone sin straf i et serbisk fængsel af frygt for at blive angrebet i et svensk fængsel. Ved samme lejlighed ansøgte han om at ophæve sit svenske statsborgerskab. Den ansøgning imødekom Migrationsverket 20. september. Punktummet for sagen blev sat 2. december 2004, da Högsta Domstolen omstødte hovrättens dom og idømte Mijailović fængsel på livstid. Hans ønske om at afsone i Serbien er ikke siden blevet opfyldt.

Det tyder ikke på, at drabet på Anna Lindh var politisk motiveret, men svenske medier dokumenterede efter hans anholdelse, at han dagen før drabet havde været til stede på Sergels Torg i Stockholm, hvor Folkpartiets daværende formand, Lars Leijonborg, holdt tale.

Eksterne henvisninger 
 Ansigtsfoto af Mijailović på El Mundos hjemmeside

Mordere fra Sverige
Personer fra Stockholm
Erling Bundgaard

Erling Bundgaard (født 28. april 1943) er en dansk journalist, der blandt andet var quizvært og direktør for den regionale TV 2-station TV 2/Østjylland.

Inden da var han i DR, hvor han bl.a. bestyrede Lørdagshjørnet. Han blev dog især kendt for sin værtsrolle i Gæt og Grimasser, hvor han til stor morskab altid sendte skuespilleren Grethe Sønck ned på knæ og kravle på gulvet.

Bundgaard var direktør for TV 2/Østjylland fra stationens grundlæggelse i 1990 og frem til år 2000. Han var drivkraften bag stationens flytning fra Randers til Skejby i Aarhus. Kort efter at flytningen var gennemført i 1999, fratrådte han sin direktørstilling (31. maj 2000.)

Erling Bundgaard er i dag pensioneret. Han er bosiddende i Randers.

Eksterne henvisninger 
 

Tv-værter fra Danmark
Erhvervsfolk fra Danmark
Ansatte i DR
August Sørensen

August Emanuel Sørensen  (15. november 1896, Helsingør – 1. marts 1979, Frederiksberg) var en dansk buntmager og atlet medlem af Københavns IF. 

Han deltog i OL 1920 i Antwerpen hvor han nåede kvartfinalerne på på 100 (11,3) og 200 meter (23,8). Han indgik også i det danske 4 x 100 meter hold som blev nummer fem (43,3).

Danske mesterskaber 
 
  1920 100 meter  
  1920 200 meter  
  1919 400 meter   
  1919 100 meter  
  1919 200 meter      
  1918 100 meter

Personlige rekorder 

 100 meter: 10.9 Østerbro 29. september 1918
 200 meter: 22.8 Østerbro 17. juli 1920 
 400 meter: 51.6 1920
 Længdespring: 6.15 Østerbro 8. september 1918

Eksterne henvisninger/kilder 
 August Sørensen Biography and Olympic Results – Sports-Reference.com  
DAF i tal – August Sørensen
Statletik.dk – Profil August Sørensen
Københavns IFs Top 100

Sprintere fra Danmark
Danske OL-deltagere i atletik
Atleter fra Københavns IF
Personer fra Helsingør
Goos Sø

Goos Sø eller Gås Sø () ligger i det nordlige Tyskland, lidt syd for byen Egernførde ved Celmerstorp (Altenhof) i Sydslesvig. Den cirka 0,5 meter dybe og lavvandede sø har et areal på 8,5 ha. Goos Sø ligger sammen med Vindeby Nor i bunden af en større tunneldal. Oprindelig var Goos Sø en fjordarm af Egernførde Fjord, som senere blev afsnøret ved en dæmning. Søen har afløb i Egernførde Fjord ved landsbyerne Sandkro (tysk Sandkrug) og Kikud (Kiekut). Søen var oprindelig meget større. I 1877 havde den et areal på ca. 50 ha.

Hvis Morgenthauplanen var blevet realiseret efter 2. verdenskrig, havde søen og dens udløb fået status som grænse mellem Danmark og den internationale kanalzone langs Kielerkanalen.

Søens navn er afledt af det danske ord gås.

Referencer

Søer i Slesvig-Holsten
Egernførde
Marinus Sørensen

Marinus Ludwig Sørensen (29. januar 1898, København – 13. februar 1965, Hvidovre) var en dansk atlet medlem af Københavns IF. 

Han deltog i OL 1920 i Antwerpen hvor han nåede kvartfinalerne på på 100 (11,2). Han indgik også i det danske 4 x 100 meter hold som blev nummer fem (43,3).

Danske mesterskaber 

 1923 100m 
 1922  100m     
 1922  200m   
 1921  100m   
 1921  200m

Personlige rekorder 

 100 meter: 10,8 Østerbro 6. august 1922
 200 meter: 23,1 1921

Sprintere fra Danmark
Danske OL-deltagere i atletik
Atleter fra Københavns IF
Personer fra København
Turbo (flertydig)

Turbo har flere betydninger:
 Turbolader − en anordning monteret på en forbrændingsmotor, som øger motorens effekt
 Turbo (album) − et musikalbum af Judas Priest
 Turbo (film fra 2012) – dansk kortfilm fra 2012 instrueret af Andreas Thaulow
 Turbo (film fra 2013) − amerikansk computeranimationsfilm

Steder
 Turbo (Colombia) − en by i Colombia
 Turbo (Sverige) − en by i Dalarnas län i Sverige
Johann Albert Fabricius

Johann Albert Fabricius (født 11. november 1668, død 30. april 1736) var en tysk klassisk filolog, teolog og oplysningstænker. Født og opvokset i Leipzig kom han som ung til Hamburg, hvor han fra 1699 til sin død virkede som professor ved byens Akademiske Gymnasium.

Fabricius beskrev i hovedværkerne Bibliotheca Latina (1697 og senere), Bibliotheca Græca (1705-28) og Bibliotheca Latina Mediæ et Infimæ Ætatis (1734-36) det meste af den græske og latinske litteraturs historie i oldtid og middelalder. Disse værker samt adskillige andre bøger og udgaver gav ham en position som af Europas betydeligste humanister i den tidlige oplysningstid. Han stod per brev i kontakt med adskillige af sin samtids lærde, i Danmark bl.a. Hans Gram og Christian Falster, og gav dem i tidens ånd adgang både til viden, han sad inde med, og til bøger og utrykte kilder i hans omfattende bibliotek. Han mødtes også med den lærde præst Lars Terpager da denne var på sin første udlandsrejse. Som lærd forfatter skrev Fabricius på latin.

I Hamburg var han bl.a. medstifter af det moralske ugeskrift Der Patriot, som han også bidrog til som essayistisk oplysningsskribent. En pionerindsats på det tyske område gjorde han tillige som formidler af den såkaldte fysikoteologi, bl.a. som oversætter af englænderen William Derham.

Fabricius var lærer for og fra 1728 svigerfader til Hermann Samuel Reimarus, der året efter Fabricius’ død publicerede en bog om dennes liv og skrifter. Reimarus overtog Fabricius’ store samling af håndskrifter, hvis alder strækker sig fra 800-tallet til 1700-tallet. Samlingen blev et par år efter Reimarus’s død i 1768 erhvervet af Københavns Universitetsbibliotek. Den blev i 1938 overført til Det Kongelige Bibliotek, i hvis Håndskriftafdeling den fortsat opbevares under navnet Fabricius’ Samling.

Litteratur 
 Hermann Samuel Reimarus: De vita et scriptis Joannis Alberti Fabricii commentarius, Hamburg 1737
 Erik Petersen: Intellectum liberare. Johann Albert Fabricius – en humanist i Europa, I-II, København (Museum Tusculanum) 1998. .

* Werner Raupp: Fabricius, Johann Albert. In: Biographisch-Bibliographisches Kirchenlexikon (BBKL). Band 25, Bautz, Nordhausen 2005, , Sp. 393–408.

 Werner Raupp: Fabricius, Johann Albert. In: The Dictionary of Eighteenth-Century German Philosophers. General Editors Heiner F. Klemme, Manfred Kuehn, Bd. 1, London/New York 2010, S. 304–306.

Personer i oplysningstiden
Filologer fra Tyskland
Teologer fra Tyskland
Ferdinand Petersen

Ferdinand Julius Martin Petersen (6. maj 1875 i København – ?) var en dansk atlet medlem af Københavns FF, Københavns AF og Hellerup IK.

Petersen satte 9. august 1896 på K.B.s græsbane på Forchhammersvej uofficiel verdensrekord på 100 meter med tiden 11,0, hvilket ville have gjort sig ved OL samme år, hvor vindertiden blev 12,0. Ferdinand Petersen deltog imidlertid ikke. Rekorden stod som dansk rekord til 1918. Han var en af Europas bedste sprinter og rejste i 1890'erne rundt til stævner i Tyskland, Sverige og Norge.

Petersen spillede en kort tid højre wing på KBs fodboldshold.

Petersen arbejdede som bankassistent og vekselerer.

Danske rekorder 
 100 yard: 10,2 7. oktober 1894
 100 meter: 11.0 1896
 150 meter: 17,2 1897
 200 meter: 24,2 1894 
 120 yard hækkeløb: 17,0 1897 (92 cm hække)
 Højdespring: 1,62 1899
 Trespring: 11,40 25. juli 1897

Danske mesterskaber 
  1901 100 meter   
  1899 150 meter
  1898 150 meter  
  1897 150 meter
  1897 120 yard hækkeløb   
  1896 150 meter

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Politiken 24.august 1897  

Sprintere fra Danmark
Atleter fra Københavns IF
Atleter fra Københavns AF
Atleter fra Hellerup IK
Verdensrekordindehavere
Fodboldspillere fra Kjøbenhavns Boldklub
Personer fra København
Bankierer fra Danmark
All England 2009

All England 2009 (fuldstændig titel: Yonex All England Open Badminton Championships 2009) var en international badmintonturnering kategoriseret som en Super Series-turnering. Det var 99. udgave af den traditionsrige All England-turnering, og turneringen blev afviklet i National Indoor Arena i Birmingham, Storbritannien i perioden 3. – 9. marts 2009.

Samtlige fem rækker fik kinesisk sejr. Bedste danske resultat stod den forsvarende mester Tine Rasmussen for, da hun nåede finalen i damesingle, hvor hun dog måtte se sig besejret af Wang Yihan i tre sæt. Den største positive overraskelse stod Nanna Brosolat Jensen for, idet hun som useedet og med en plads som nummer 46 på verdensranglisten nåede til semifinalen, hvor hun tabte til Wang. Derudover nåede herredoublen med Mathias Boe og Carsten Mogensen også semifinalen.

Resultater

Herresingle

Damesingle

Herredouble

Damedouble

Mixeddouble

Kilder / eksterne henvisninger 
 Badminton England – The Yonex All England Open 2009  
 Tournementsoftware.com – Yonex All England Open Super Series 2009 

Badminton i 2009
2009